CELEX: 32021D1853
Language: fi
Date: 2021-10-18 00:00:00
Title: Neuvoston päätös (EU) 2021/1853, annettu 18 päivänä lokakuuta 2021, Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Egyptin välisen kumppanuuden painopisteiden voimassaolon jatkamiseen siihen saakka, kunnes assosiaationeuvosto hyväksyy uudet päivitetyt kumppanuuden painopisteet

22.10.2021   
               
               
                  FI
               
               
                  Euroopan unionin virallinen lehti
               
               
                  L 374/54
               
            
         NEUVOSTON PÄÄTÖS (EU) 2021/1853,
         annettu 18 päivänä lokakuuta 2021,
         Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Egyptin välisen kumppanuuden painopisteiden voimassaolon jatkamiseen siihen saakka, kunnes assosiaationeuvosto hyväksyy uudet päivitetyt kumppanuuden painopisteet
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustava Euro–Välimeri-sopimus (1), jäljempänä ’sopimus’, allekirjoitettiin 25 päivänä kesäkuuta 2001, ja se tuli voimaan 1 päivänä kesäkuuta 2004.
                  
               
                     (2)
                  
                  
                     Euroopan unioni ja Egypti sopivat 25 päivänä heinäkuuta 2017 pidetyssä assosiaationeuvostossa kumppanuuden painopisteistä assosiaationeuvoston suosituksessa nro 1/2017 (2) esitetyn mukaisesti.
                  
               
                     (3)
                  
                  
                     Molemmat osapuolet olivat yhtä mieltä siitä, että EU:n ja Egyptin välisen kumppanuuden painopisteiden voimassaoloa ohjeasiakirjana olisi jatkettava kumppanuuden lujittamiseksi siihen saakka, kunnes uudet päivitetyt kumppanuuden painopisteet hyväksytään.
                  
               
                     (4)
                  
                  
                     Sopimuksen 76 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.
                  
               
                     (5)
                  
                  
                     Assosiaationeuvoston on määrä hyväksyä kirjallisella menettelyllä suositus kumppanuuden painopisteiden voimassaolon jatkamisesta siihen saakka, kunnes assosiaationeuvosto hyväksyy uudet päivitetyt kumppanuuden painopisteet.
                  
               
                     (6)
                  
                  
                     On aiheellista määrittää kanta, joka otetaan unionin puolesta assosiaationeuvostossa, koska assosiaationeuvoston suosituksella tulee olemaan oikeusvaikutuksia.
                  
               
                     (7)
                  
                  
                     Unionin kannan assosiaationeuvostossa olisi sen vuoksi perustuttava assosiaationeuvoston suositusluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan yhteisöjen ja niiden jäsenvaltioiden sekä Egyptin arabitasavallan välisen assosiaation perustavalla Euro–Välimeri-sopimuksella perustetussa assosiaationeuvostossa unionin puolesta otettava kanta EU:n ja Egyptin välisen kumppanuuden painopisteiden voimassaolon jatkamiseen siihen saakka, kunnes assosiaationeuvosto hyväksyy uudet päivitetyt kumppanuuden painopisteet, perustuu EU:n ja Egyptin assosiaationeuvoston suositusluonnokseen (3).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 18 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 304, 30.9.2004, s. 39.
         
            (2)  EU:n ja Egyptin assosiaationeuvoston suositus N:o 1/2017, annettu 25 päivänä heinäkuuta 2017, EU:n ja Egyptin välisen kumppanuuden painopisteiden hyväksymisestä (EUVL L 255, 3.10.2017, s. 26).
         
            (3)  Ks. asiakirja ST 12260/21 osoitteessa http://register.consilium.europa.eu